Source: http://docplayer.hu/3909726-Kuria-v-e-g-z-e-s-t-a-kuria-a-nemzeti-valasztasi-bizottsag-63-2015-szamu-hatarozatat-helybenhagyja.html
Timestamp: 2018-09-26 15:28:46
Document Index: 7976869

Matched Legal Cases: ['Kúria ', 'Kúria ', 'KÚRIA ', 'Kúria ', 'Kúria ', 'Kúria ', 'Kúria ', 'bíróság ', 'Kúria ', 'Kúria ', 'Kúria ', 'Kúria ', 'Kúria ']

KÚRIA. v é g z é s t: A Kúria a Nemzeti Választási Bizottság 63/2015. számú határozatát helybenhagyja. - PDF
Download "KÚRIA. v é g z é s t: A Kúria a Nemzeti Választási Bizottság 63/2015. számú határozatát helybenhagyja."
1 KÚRIA Knk.IV /2015/3.szám A Kúria a dr. Tordai Csaba ügyvéd által képviselt szervezőnek, a Nemzeti Választási Bizottság ellen, aláírásgyűjtő ív mintapéldányának hitelesítése kapcsán meghozott 63/2015. számú határozatának felülvizsgálata tárgyában, nemperes eljárásban, meghozta az alábbi v é g z é s t: A Kúria a Nemzeti Választási Bizottság 63/2015. számú határozatát helybenhagyja. Kötelezi a szervezőt, hogy fizessen meg az államnak külön felhívásra (tízezer) forint eljárási illetéket. A végzés ellen további jogorvoslatnak nincs helye. I n d o k o l á s I. 1. A Nemzeti Választási Bizottság (a továbbiakban: NVB) a 63/2015. számú határozatában megtagadta a szervező által március 13-án benyújtott aláírásgyűjtő ív hitelesítését, amelyen a következő kérdés szerepelt: Egyetért-e Ön azzal, hogy a társadalombiztosítási egyéni számlákon kerüljenek feltüntetésre a december 31-ét megelőző időszakra bevallott nyugdíjjárulék összegére vonatkozó adatok? 2. Az NVB a népszavazás kezdeményezéséről az európai polgári kezdeményezésről, valamint a népszavazási eljárásról szóló évi CCXXXVIII. törvény (továbbiakban Nsztv.) 11. -ára alapítottan vizsgálta a kérdés hitelesíthetőségét. Indokolásában megállapította, hogy a kérdés hitelesítése az Alaptörvény 8. cikk (3) bekezdés b) pontjába ütközik tekintettel arra, hogy a kérdés a társadalombiztosítás ellátásairól és a magánnyugdíj jogosultakról, valamint szolgáltatások fedezéséről szóló évi LXXX. törvény (a továbbiakban: Tbj.) 4. l) pontja értelmében járuléknak minősülő fogalommal áll összefüggésben. Emellett a kérdésben említett társadalombiztosítási egyéni számla tartalmát a társadalombiztosítási ellátásról szóló évi LXXXI. törvény (a továbbiakban: Tny.) 96/A. -a határozza meg. Így a kérdés alapján tartott eredményes és érvényes népszavazás esetében az Országgyűlésnek járulékról szóló törvények (Tny. és Tbj.) rendelkezéseit kellene módosítania, ami az Alaptörvény értelmében
2 2 kizárt tárgykörbe tartozik. 3. Az NVB indokolásában részletesen foglalkozott a nyugellátások alapját képező bevételek és jövedelmek, a szolgálati idővel kapcsolatos adatok, információk bevallásának, nyilvántartásának kötelezettségét rendező szabályozásokkal 1954-től a Tny. hatályos szabályozásig. A történeti elemzésből arra a következtetésre jutott, hogy a kérdés hitelesítése az Nsztv. 9. (1) bekezdésébe ütköző eredményre vezetne, mivel az sérti a választópolgári és jogalkotói egyértelműségre vonatkozó kritériumát azzal, hogy a kérdés nem határolja be az új adattartalom nyilvántartásának kezdő időpontját. Emellett az NVB utalt a kérdés megtévesztő jellegére is, mivel a kérdés szemben a Tny. 96. (1) és (2) bekezdéseivel - azt a látszatot kelti, hogy a nyugdíjbiztosítási igazgatási szervek szemben a valósággal - csak december 31-ét követően bevallott kötelezettség-teljesítéseket tartanak nyilván. Az NVB sérülni látta a jogalkotói egyértelműséget is arra hivatkozással, hogy érvényes és eredményes népszavazás esetében az Országgyűlés számára nem meghatározott az a dátum, amikortól az adatokat a társadalombiztosítási egyéni számlán fel kellene tüntetni. Az január 1. előtti időszak vonatkozásában az adatnyilvántartási kötelezettség lehetetlen célra irányulna, mivel a legtöbb foglalkoztatott esetében ezen adatok jogszabályi kötelezettség hiányában nem állnak rendelkezésre. Az NVB utalt arra is, hogy a Tny január 1-jétől hatályos 96/B. -a adategyeztetési eljárást ír elő valamennyi foglalkoztatott és valamennyi foglalkoztató esetében, amelynek végrehajtása azonban még folyamatban van. A jogalkotói egyértelműséget érintően hivatkozott az NVB arra is, hogy a kérdés bevallott nyugdíjjárulék fordulata félrevezető. Egyértelműség hiányában az NVB a kérdés hitesítésére nem látott lehetőséget. 4. A szervező felülvizsgálati kérelemmel fordult a Kúriához, amelyben az NVB határozatának Nsztv. 30. (1) bekezdése alapján történő megváltoztatását és a népszavazási kérdés hitelesítését kérte. A felülvizsgálati kérelmét részben azzal indokolta, hogy a kérdés a nyugdíjjogosultsággal összefüggő eljárási szabályok módosítására irányult. Nem érinti a közteher-kötelem alapját, a járulékfizetés mértékét és az azzal összefüggő esetleges mentességeket, kedvezményeket. Következésképpen az eredményes népszavazáson alapuló jogalkotás a költségvetési bevételi forrásokra egyáltalán nem hat ki, e tekintetben a Tny., illetve Tbj. hivatkozott szabályainak módosítása nem válna szükségessé. Ezért álláspontja szerint az NVB alaptalanul hozta összefüggésbe a kérdést az Alaptörvény 8. cikk (3) bekezdés b) pontjával. 5. A szervező érvelése szerint az egyértelműségi követelményből nem következik az, hogy a népszavazási kérdésnek az érintett tárgykörre egészében kiterjedő, normaszöveg pontosságú szabályozási tartalommal kell rendelkeznie. Önmagában ezért az, hogy a kérdés nem határozza meg a bevallott nyugdíjjárulékokkal összefüggő
3 3 adatszolgáltatás társadalombiztosítási egyéni számlákon történő feltüntetésének kezdő időpontját, nem eredményezi a választópolgári, és a jogalkotói egyértelműség sérelmét. A szervező álláspontja szerint a bevallott fordulat sem lehet akadálya a kérdés hitelesítésének, hiszen a társadalombiztosítási egyéni számlán való feltüntetés esetén csak olyan adatot kell a társadalombiztosítási egyéni számlára rávezetni, amelyek ténylegesen az állami szervek rendelkezésére állnak. Következésképpen amely adatok nem állnak ténylegesen az állami szervek rendelkezésére, azoknak a számlán való feltüntetésére a kérdés sem terjedt ki. II. A felülvizsgálati kérelem nem megalapozott. 1. A Kúria az NVB határozatát az Nsztv. 30. (1) bekezdése figyelemmel az Nsztv ára is - szerinti hatáskörében eljárva, nemperes eljárásban, az Alaptörvény védelme érdekében, elsődlegesen a felülvizsgálati kérelemben foglaltakra tekintettel vizsgálja felül. 2. A Kúria előjáróban utal arra, hogy a magyar nyugdíjrendszer 1997-től fokozatos átalakuláson ment át. Azt 1998-tól az úgynevezett vegyes rendszer (biztosítási elemekkel vegyes társadalombiztosítási rendszer mellett létrehozott tőkevárományosi, avagy tőkefedezeti elven működő rendszer) kialakítása és működtetése, majd pedig 2010-ben a magánnyugdíjpénztárak átalakítása és önkéntessé tett működtetése mellett, a társadalombiztosítási rendszer módosított szabályozási koncepciójának megvalósítása jellemzett. 3. A Tny. mai rendszere a születési évtől függően fokozatosan, korosztályonként egységes jelleggel határozza meg a társadalombiztosítási nyugdíjra jogosító öregségi nyugdíjkorhatárt. A költségvetési finanszírozottság mellett további jellemzője az, hogy a nyugellátás összegszerűsége minden biztosított esetében egységes elvek alapján, a Tbj.-n alapuló járulékfizetési kötelezettség teljesítéséhez, a kereset és jövedelem összegéhez, valamint az elismert szolgálati időhöz igazodó számításon alapul. Az önkéntességen alapuló öngondoskodást kiegészítő szerepre szorítva, az állam az Alaptörvény XIX. cikk (4) bekezdése értelmében, figyelemmel a 40. cikkben foglaltakra is, a Tny.-ben intézményesített, társadalmi szolidaritáson alapuló egységes állami nyugdíjrendszer működtetését vállalva garantálja az időskorúak megélhetését. 4. A Tny március 12-től hatályos, módosított 96/A. -ában valamennyi biztosítottra kiterjedően létrehozta a társadalombiztosítási egyéni számlát. A társadalombiztosítási egyéni számla nem a társadalombiztosítási saját jogú nyugellátás anyagi alapja, hanem a társadalombiztosítási szerv számára 1988-tól kezdődően rendelkezésre álló adatok egy részének egyéniesített adatbázisa.
4 4 5. Az Nsztv. 9. (1) bekezdése értelmében [a] népszavazásra javasolt kérdést úgy kell megfogalmazni, hogy arra egyértelműen lehessen válaszolni (...). Az Alkotmánybíróság által 2001-ben [51/2001. (XI. 29.) AB határozat] kidolgozott egyértelműségi teszt értelmében az NVB és a felülvizsgálat során a Kúria mérlegeli a népszavazási kérdés választói egyértelműségét. A népszavazáshoz való jog mint alanyi jogként érvényesíthető politikai alapjog garanciája a felteendő kérdés egyértelműsége. Ebben a körben vizsgálandó az egyértelmű megválaszolhatóság, aminek viszont feltétele az, hogy a népszavazásra feltenni szándékozott kérdés egyféleképpen legyen érthető. A választói egyértelműség követelménye szükségképpen magában foglalja azt, hogy a kérdés feleljen meg a magyar nyelv nyelvtani szabályainak, de pusztán azzal nem azonosítható: lényege, hogy a választópolgárok jól értsék, lássák át a kérdés lényegét, érdemét és jelentőségét azért, hogy tudatosan, átgondoltan tudják leadott szavazataikkal az Országgyűlés jogalkotói munkáját meghatározni. A jogalkotói egyértelműség akkor áll fenn, amennyiben az Országgyűlés számára az érvényes és eredményes népszavazásban foglalt döntés alapján eldönthető, hogy van és milyen tartalommal törvényalkotási kötelezettség. 6. A hitelesíteni kért kérdés arra irányul, hogy az Országgyűlés a társadalombiztosítási egyéni számlán a hatályos szabályozás, azaz a biztosított után december 31-ét követő időszakban bevallott járulékokhoz képest [Tny. 96/A. (1) és (2) bekezdése], az azt megelőző időszak adatai is jelenjenek meg. A további adatok egyéniesített nyilvántartása, valamint a társadalmi szolidaritásra és a biztosítási elvre alapozott nyugdíjrendszerben a nyugdíj alapjának és összegének megállapítása között nincs összefüggés. Ugyanakkor az adattartalom bővítése ennek ellenkezőjét, azt a hamis látszatot kelti a választópolgár számára, hogy a december 31-et megelőző időszakban a biztosított után bevallott nyugdíjjárulék puszta nyilvántartása anyagi jogi jogosultságokhoz vezet a biztosított javára. 7. Mindemellett a kérdés az Országgyűlés számára sem teremt egyértelmű helyzetet azzal, hogy nem határozza meg azt az időpontot, amelytől kezdődően a bevallott járulékok egyéniesített nyilvántartását szabályoznia kellene. Szemben a felülvizsgálati kérelemben foglaltakkal, a Kúria álláspontja szerint az adattartalom bővítésének kezdő időpontja nem elhanyagolható részletszabály akkor, amikor az érvényes és eredményes népszavazás a törvényalkotót éppen a hatályos törvényi időpont módosítására kívánja szorítani. A népszavazás esetében a törvényalkotó parttalan jogalkotási kötelezettséggel állna szemben. A Kúria a hamis látszat keltésére alkalmas és a jogalkotói bizonytalanságot magában foglaló kérdés hitelesítésére nem látott módot. Megállapította tehát, hogy az NVB határozata az Nsztv. 9. (1) bekezdésében foglaltak helyes értelmezésével, jogszerűen
5 5 utasította el a népszavazásra feltenni szándékozott kérdés hitelesítését. 8. Az illetékről a Kúria az illetékekről szóló módosított évi XCIII. törvény 43. (7) bekezdése megfelelő alkalmazásával határozott. 9. A Kúria az NVB kérdés hitelesítését megtagadó határozatát helybenhagyta, ezért határozatáról az Nsztv. 30. (4) bekezdése értelmében határidőben - közleményt tesz közzé a Magyar Közlönyben. A jogorvoslatot az Nsztv. 30. (1) bekezdése zárja ki. Budapest, június 24. Dr. Kalas Tibor sk. a tanács elnöke, Dr. Hörcherné dr. Marosi Ildikó sk. előadó bíró, Dr. Balogh Zsolt sk. bíró A kiadmány hiteléül: tisztviselő